**Contract de executie lucrari**

 **achiziția serviciilor de modernizare - proiectare, furnizare si montare copertină pentru clădirea SNSPA din str. Bacaloglu, nr.2, Sector 2**

**nr. \_\_\_\_\_ data \_\_\_\_\_\_\_\_\_\_\_\_\_\_\_\_**

In temeiul Legii nr. 98 / 2016 privind achizitiile publice, s-a incheiat prezentul contract de executie lucrari,

**intre**

**SNSPA**, cu sediul in Localitatea ………., Str. ……., nr. …….., cod postal ., Telefon: …………, Fax: ………., cod fiscal …………., Cont Trezorerie .............................................................. reprezentată, prin ……………………….calitate de beneficiar/achizitor, pe de o parte,

si

Operatorul economic ........................, cu sediul în loc. ..............., str. ..........., nr..... jud. ........., telefon .............., fax .............., nr. de înmatriculare ..............., cod unic de înregistrare ...................., cont .................. deschis la Trezoreria ................., reprezentată prin Director ............................... şi Director economic în calitate de **executant**, pe de altă parte.

***2. Definitii***

2.1 - In prezentul contract urmatorii termeni vor fi interpretati astfel:

* + - 1. ***contract*** – reprezinta prezentul contract si toate Anexele sale;
			2. ***achizitor si executant*** - partile contractante, asa cum sunt acestea numite in prezentul contract;
			3. ***pretul contractului*** - pretul platibil executantului de catre achizitor, in baza contractului pentru indeplinirea integrala si corespunzatoare a tuturor obligatiilor sale, asumate prin contract;
			4. ***amplasamentul lucrarii*** *-* locul unde executantul executa lucrarea;
			5. ***forta majora***- un eveniment mai presus de controlul partilor, care nu se datoreaza greselii sau vinei acestora, care nu putea fi prevazut la momentul incheierii contractului si care face imposibila executarea si, respectiv, indeplinirea contractului; sunt considerate asemenea evenimente: razboaie, revolutii, incendii, inundatii sau orice alte catastrofe naturale, restrictii aparute ca urmare a unei carantine, embargou, enumerarea nefiind exhaustiva ci enunciativa.Nu este considerat forta majora un eveniment asemenea celor de mai sus care, fara a crea o imposibilitate de executare, face extrem de costisitoare executarea obligatiilor uneia din parti.
			6. *zi* - zi calendaristica; *an* - 365 zile.

**3. *Interpretare***

**3.1** In prezentul contract, cu exceptia unei prevederi contrare cuvintele la forma singular vor include forma de plural si vice versa, acolo unde acest lucru este permis de context.

**3.2** Termenul “zi”sau “zile” sau orice referire la zile reprezinta zile calendaristice daca nu se specifica in mod diferit.

***Clauze obligatorii***

**4. *Obiectul principal al contractului***

4.1 - Executantul se obliga sa presteze lucrari de **modernizare** - **proiectare, furnizare si montare copertina** în strada Emanoil Bacaloglu, nr. 2, Sector 2”, in conformitate cu obligatiile asumate prin prezentul contract, a normelor, normativelor si legislatiei in vigoare.

**5. *Pretul contractului***

5.1 - Pretul convenit pentru indeplinirea contractului, platibil executantului de catre achizitor, este de **\_\_\_\_\_\_\_\_\_\_\_\_ lei** , la care se adauga TVA **\_\_\_\_\_\_\_\_\_\_\_\_\_\_\_ lei**.

Pretul include toate taxele necesare indeplinirii contractului (autorizatii de zona A, groapa de gunoi, deseuri refolosite etc)

5.2 - Pretul contractului nu se actualizeaza.

***6. Durata contractului***

6.1 – Durata de executie a lucrarilor prevazute este de 2 (doua) luni calendaristice, incepand cu data semnarii prezentului contract de catre ambele parti.

6.2. - Prezentul contract inceteaza sa produca efecte la 36 luni calendaristice de la finalizarea lucrarilor (36 luni pentru garantia lucrarilor conform art. 16.2).

***7. Documentele contractului***

7.1 - Documentele contractului sunt:

a) caietul de sarcini;

b) propunerea tehnică şi propunerea financiară;

c) graficul de îndeplinire a contractului;

d) acord de asociere legalizat, dacă este cazul.

e) garanţia de bună execuţie, dacă este cazul

***8. Protectia patrimoniului cultural national***

8.1 - Toate fosilele, monedele, obiectele de valoare sau orice alte vestigii sau obiecte de interes arheologic descoperite pe amplasamentul lucrarii sunt considerate, in relatiile dintre parti, ca fiind proprietatea absoluta a achizitorului.

8.2 - Executantul are obligatia de a lua toate precautiile necesare pentru ca muncitorii sai sau oricare alte persoane sa nu indeparteze sau sa deterioreze obiectele prevazute la clauza 8.1, iar imediat dupa descoperirea si inainte de indepartarea lor, de a instiinta achizitorul despre aceasta descoperire si de a indeplini dispozitiile primite de la achizitior privind indepartarea acestora. Daca din cauza unor astfel de dispozitii, executantul sufera intarzieri si/sau cheltuieli suplimentare, atunci, prin consultare, partile vor stabili:

orice prelungire a duratei de executie la care executantul are dreptul;

totalul cheltuielilor suplimentare, care se va adauga la pretul contractului.

8.3 - Achizitorul are obligatia, de indata ce a luat la cunostinta despre descoperirea obiectelor prevazute la clauza 8.1, de a instiinta in acest sens organele de politie si comisia monumentelor istorice.

***9. Obligatiile principale ale executatntului***

9.1 **-** Executantul are obligatia de a supraveghea lucrarile, de a asigura forta de munca, materialele, instalatiile, echipamentele si toate celelalte obiecte, fie de natura provizorie, fie definitive, cerute de si pentru contract, in masura in care necesitatea asigurarii acestora este prevazuta in contract sau se poate deduce in mod rezonabil din contract.

9.2 - Executantul are obligatia de a prezenta achizitorului, inainte de inceperea executiei lucrarii, spre aprobare, procedurile tehnice de lucru, in ordinea tehnologica de executie.

9.3. - (1) Executantul este pe deplin responsabil pentru conformitatea, stabilitatea si siguranta tuturor operatiunilor executate pe santier precum si pentru procedeele de executie utilizate, cu respectarea prevederilor si a reglementarilor legii privind calitatea in constructii.

 (2) Executantul nu va fi raspunzator pentru proiectul si caietele de sarcini care nu au fost intocmite de el.

(3) Executantul are obligatia de a pune la dispozitia achizitorului, la termenele precizate in anexele contractului, caietele de masuratori (atasamentele) si, dupa caz, in situatiile convenite, desenele, calculele, verificarile calculelor si orice alte documente pe care executantul trebuie sa le intocmeasca sau care sunt cerute de achizitor.

9.4 - (1) Executantul are obligatia de a respecta si executa dispozitiile achizitorului in orice problema, mentionata sau nu in contract, referitoare la lucrare. In cazul in care executantul considera ca dispozitiile achizitorului sunt nejustificate sau inoportune, acesta are dreptul de a ridica obiectii, in scris, fara ca obiectiile respective sa il absolve de obligatia de a executa dispozitiile primite, cu exceptia cazului in care acestea contravin prevederilor legale.

(2) In cazul in care respectarea si executarea dispozitiilor prevazute la alin.(1) determina dificultati în executie care genereaza costuri suplimentare, atunci aceste costuri vor fi acoperite pe cheltuiala achizitorului.

9.5 -(1) Executantul este responsabil de furnizarea tuturor echipamentelor, instrumentelor, dispozitivelor si resurselor umane necesare indeplinirii contractului.

(2) In cazul in care, pe parcursul executiei lucrarilor, survine o eroare in manipularea utilajelor, a materialelor, neatentia personalului executantului , executantul are obligatia de a rectifica eroarea constatata, pe cheltuiala sa, cu exceptia situatiei in care eroarea respectiva este rezultatul datelor incorecte furnizate, in scris, de catre Achizitor.

9.6 - Pe parcursul executiei lucrarilor, executantul are obligatia:

de a lua toate masurile pentru asigurarea tuturor persoanelor a caror prezenta pe santier este autorizata si de a mentine santierul (atat timp cat acesta este sub controlul sau) si lucrarile (atat timp cat acestea nu sunt finalizate si ocupate de catre achizitor) in starea de ordine necesara evitarii oricarui pericol pentru respectivele persoane;

de a procura si de a intretine pe cheltuiala sa toate dispozitivele de iluminare, protectie, ingradire, alarma si paza, cand si unde sunt necesare sau au fost solicitate de catre achizitor sau de catre alte autoritati competente, in scopul protejarii lucrarilor sau al asigurarii confortului riveranilor;

de a lua toate masurile rezonabil necesare pentru a proteja mediul pe si in afara santierului si pentru a evita orice paguba sau neajuns provocate persoanelor, proprietatilor publice sau altora, rezultate din poluare, zgomot sau alti factori generati de metodele sale de lucru.

9.7 - Executantul este responsabil pentru mentinerea in buna stare a lucrarilor, materialelor, echipamentelor si instalatiilor care urmeaza a fi utilizate la data primirii ordinului de incepere a lucrarii pana la data semnarii procesului verbal de receptie a lucrarii.

9.8 - (1) Pe parcursul executiei lucrarilor, executantul are obligatia, in masura permisa de respectarea prevederilor contractului, de a nu stanjeni inutil sau in mod abuziv:

 a) confortul riveranilor, sau

 b) caile de acces, prin folosirea si ocuparea drumurilor si cailor publice sau private care deservesc proprietatile aflate in posesia achizitorului sau a oricarei alte persoane.

(2) Executantul va despagubi achizitorul impotriva tuturor reclamatiilor, actiunilor in justitie, daunelor-interese, costurilor, taxelor si cheltuielilor indiferent de natura lor, rezultand din sau in legatura cu obligatia prevazuta la alin.(1), pentru care responsabilitatea revine executantului.

9.9 - (1) Executantul are obligatia de a utiliza in mod rezonabil drumurile ce sunt pe traseul santierului si de a preveni deteriorarea sau distrugerea acestora de catre traficul propriu sau al oricaruia dintre subcontractantii sai; executantul va selecta traseele, va alege si va folosi vehiculele si va limita si repartiza incarcaturile, in asa fel incat traficul suplimentar ce va rezulta in mod inevitabil din deplasarea materialelor, echipamentelor, instalatiilor sau altora asemenea, de pe si pe santier, sa fie limitat, in masura in care este posibil, astfel incat sa nu produca deteriorari sau distrugeri ale drumurilor si podurilor respective.

(2) in cazul in care se produc deteriorari sau distrugeri ale oricarui drum care comunica cu/sau care se afla pe traseul santierului, datorita transportului materialelor, echipamentelor, instalatiilor sau altora asemenea, executantul are obligatia de a despagubi achizitorul impotriva tuturor reclamatiilor privind avarierea respectivelor poduri sau drumuri.

9.10 - (1) Pe parcursul executiei lucrarii, executantul are obligatia:

de a evita, pe cat posibil, acumularea de obstacole inutile pe santier;

de a depozita sau retrage orice utilaje, echipamente, instalatii, surplus de materiale;

de a aduna si indeparta de pe santier daramaturile, molozul sau lucrarile

provizorii de orice fel, care nu mai sunt necesare.

(2) Executantul are dreptul de a retine pe santier, pana la sfarsitul perioadei de garantie, numai acele materiale, echipamente, instalatii sau lucrari provizorii, care ii sunt necesare in scopul indeplinirii obligatiilor sale in perioada de garantie.

9.11 - Executantul se obliga de a despagubi achizitorul impotriva oricaror:

reclamatii si actiuni in justitie, ce rezulta din incalcarea unor drepturi de proprietate intelectuala (brevete, nume, marci inregistrate etc.), legate de echipamentele, materialele, instalatiile sau utilajele folosite pentru sau in legatura cu executia lucrarilor sau incorporate in acestea; si

daune-interese, costuri, taxe si cheltuieli de orice natura, aferente;

cu exceptia situatiei in care o astfel de incalcare rezulta din respectarea proiectului sau caietului de sarcini intocmit de catre achizitor.

9.12 Dacă Achizitorul dispune că sunt necesare Documente ale Executantului suplimentare, Executantul le va elabora într-un termen, de regula, de 5 zile lucratoare de la data solicitării. Orice consimţământ, sau orice revizuire (potrivit prevederilor acestei Clauze sau altor prevederi), nu va scuti Executantul de nici o obligaţie sau responsabilitate conform Contractului.

***10. Obligatiile achizitorului***

10.1- (1) Achizitorul are obligatia de a pune la dispozitia executantului, fara plata, daca nu s-a convenit altfel, urmatoarele:

amplasamentul lucrarii;

suprafetele de teren necesare pentru depozitare si pentru organizarea de santier;

caile de acces rutier;

racordurile pentru utilitati (apa, gaz, energie, canalizare etc.), pana la limita amplasamentului santierului.

(2) Costurile pentru consumul de utilitati precum si cel al contoarelor sau al altor aparate de masurat se suporta de catre executant.

10.2 - Achizitorul este responsabil pentru predarea amplasamentului, bornelor de referinta, cailor de circulatie si a limitelor terenului pus la dispozitia executantului precum si pentru materializarea cotelor de nivel in imediata apropiere a terenului (respectarea imprejmuirilor si a limiteti de proprietate).

10.3 - Achizitorul este pe deplin responsabil de exactitatea documentelor si a oricaror alte informatii furnizate executantului precum si pentru dispozitiile si livrarile sale.

**11. *Sanctiuni pentru neindeplinirea culpabila a obligatiilor***

11.1-In cazul in care, din vina sa exclusiva, executantul nu reuseste sa-si indeplineasca obligatiile asumate prin contract, atunci achizitorul este indreptatit de a deduce din pretul contractului, ca penalitati, o suma echivalenta cu o cota procentuala de 0,05 % din pretul contractului pentru fiecare zi de intarziere de la data scadentei obligaţiei executantului pana la data indeplinirii efective a obligaţiei de finalizare a lucrărilor contractate

11.2 **-** In cazul in care achizitorul nu onoreaza facturile de la expirarea perioadei convenite, atunci acesta are obligatia de a plati, ca penalitati, o suma echivalenta cu o cota procentuala de 0,05 % pe zi, din plata neefectuata pana la indeplinirea efectiva a obligatiilor si dobanzi conform Codului de Procedura Fiscala cu modificarile si completarile ulterioare.

11.3 -Nerespectarea obligaţiilor asumate prin prezentul contract de către una dintre părţi, în mod culpabil şi repetat, dă dreptul părţii lezate de a considera contractul de drept reziliat şi de a pretinde plata de daune - interese.

11.4 - Achizitorul îşi rezervă dreptul de a renunţa oricând la contract, printr-o notificare scrisă adresată executantului fără nici o compensaţie, dacă acesta din urmă dă faliment, cu condiţia că această renunţare să nu prejudicieze sau să afecteze dreptul la acţiune sau despăgubire pentru executant. În acest caz, executantul are dreptul de a pretinde numai plata corespunzătoare pentru partea din contract executată până la data denunţării unilaterale a contractului.

***12. Garantia de buna executie a contractului***

12.1 - (1) Executantul se obliga sa constituie garantia de buna executie a contractului in cuantum de ........................, ce reprezinta un procent de 5 % din pretul contractului fara T.V.A. , pentru perioada de 6 (sase) luni calendaristice , in cel mult 5 zile de la terminarea lucrarilor. Perioada de garantie a executiei lucrarilor este de 36 luni, doar retinerea sau constituirea unei garantii materiale este pentru o perioada de 6 (sase) luni.

(2) Garantia de buna executie se poate constitui prin virament bancar sau printr-un instrument de garantare emis în condiţiile legii de o societate bancară sau de o societate de asigurări, care devine anexă la contract;

12.2 - Achizitorul are dreptul de a emite pretentii asupra garantiei de buna executie, in limita prejudiciului creat, daca executantul nu isi executa, executa cu intarziere sau executa necorespunzator obligatiile asumate prin prezentul contract. Anterior emiterii unei pretentii asupra garantiei de buna executie, achizitorul are obligatia de a notifica acest lucru executantului, precizand totodata obligatiile care nu au fost respectate.

***13.******Inceperea si executia lucrarilor***

13.1 - (1) Executantul are obligatia de a incepe lucrarile in timpul cel mai scurt posibil de la semnarea contractului de catre ambele parti.

(2) Executantul trebuie sa notifice achizitorului data începerii efective a lucrarilor si nominalizarea persoanelor (pe functii) implicate in proiect.

13.2 **-** (1)Lucrarile trebuie sa se deruleze conform graficului general de executie si sa fie terminate la data stabilita. Datele intermediare, prevazute în graficele de executie, se considera date contractuale.

 (2) Executantul va prezenta, la cererea achizitorului, dupa semnarea contractului, graficul de executie de detaliu, alcatuit în ordinea tehnologica de executie. in cazul in care, dupa opinia achizitorului, pe parcurs, desfasurarea lucrarilor nu concorda cu graficul general de executie a lucrarilor, la cererea achizitorului, executantul va prezenta un grafic revizuit, în vederea terminarii lucrarilor la data prevazuta în contract.

Graficul revizuit nu îl vor scuti pe executant de nici una dintre îndatoririle asumate prin contract.

(3) In cazul in care executantul întârzie începerea lucrarilor, terminarea pregatirilor sau daca nu îsi îndeplineste îndatoririle prevazute in contract, achizitorul este îndreptatit sa-i fixeze executantului un termen pana la care activitatea sa intre în normal si sa îl avertizeze ca, în cazul neconformarii, la expirarea termenului stabilit îi va rezilia contractul.

13.3 - (1) Achizitorul are dreptul de a supraveghea desfasurarea executiei lucrarilor si de a stabili conformitatea lor cu specificatiile din anexele la contract. Partile contractante au obligatia de a notifica, in scris, una celeilalte, identitatea reprezentantilor lor atestati profesional pentru acest scop, si anume responsabilul tehnic cu executia din partea executantului si dirigintele de santier sau, daca este cazul, alta persoana fizica sau juridica atestata potrivit legii, din partea achizitorului.

(2) Executantul are obligatia de a asigura accesul reprezentantului achizitorului la locul de munca, in ateliere, depozite si oriunde isi desfasoara activitatile legate de indeplinirea obligatiilor asumate prin contract, inclusiv pentru verificarea lucrarilor ascunse.

***14. Intarzierea si sistarea lucrarilor***

14.1 - In cazul in care:

volumul sau natura lucrarilor neprevazute; sau

conditiile climaterice exceptional de nefavorabile; sau

oricare alt motiv de intarziere care nu se datoreaza executantului si nu a survenit prin incalcarea contractului de catre acesta;

indreptatesc executantul de a solicita prelungirea termenului de executie a lucrarilor sau a oricarei parti a acestora, atunci, prin consultare, partile vor stabili:

orice prelungire a duratei de executie la care executantul are dreptul;

totalul cheltuielilor suplimentare, care se va adauga la pretul contractului.

***15. Finalizarea lucrarilor***

15.1 - Ansamblul lucrarilor sau, daca este cazul, oricare parte a lor, prevazut a fi finalizat intr-un termen stabilit prin graficul de executie, trebuie finalizat in termenul convenit, termen care se calculeaza de la data inceperii lucrarilor.

15.2 - (1) La finalizarea lucrarilor, executantul are obligatia de a notifica, in scris, achizitorului ca sunt indeplinite conditiile de receptie solicitand acestuia convocarea comisiei de receptie.

(2) Pe baza situatiilor de lucrari executate confirmate si a constatarilor efectuate pe teren, achizitorul va aprecia daca sunt intrunite conditiile pentru a convoca comisia de receptie. in cazul in care se constata ca sunt lipsuri sau deficiente, acestea vor fi notificate executantului, stabilindu-se si termenele pentru remediere si finalizare. Dupa constatarea remedierii tuturor lipsurilor si deficientelor, la o noua solicitare a executantului, achizitorul va convoca comisia de receptie.

15.3 - Comisia de receptie are obligatia de a constata stadiul indeplinirii contractului prin corelarea prevederilor acestuia cu documentatia de executie si cu reglementarile in vigoare. in functie de constatarile facute, achizitorul are dreptul de a aproba sau de a respinge receptia.

15.4 - Receptia se poate face si pentru parti ale lucrarii, distincte din punct de vedere fizic si functional.

***16. Perioada de garantie acordata lucrarilor***

***16.***1 Executantul are obligaţia legală de garantare a calităţii materialelor, echipamentelor și lucrărilor de construcţii executate, conform Legii nr. 10/1995 privind calitatea in constructii, republicată, coroborate cu prevederile Codului civil privind condiţiile și termenele stabilite pentru descoperirea viciilor ascunse și promovarea acţiunii în daune.

16.2 Perioada de garanţie curge de la data recepţiei la terminarea lucrărilor, până la recepţia finală si este de 36 luni

16.3 In perioada de garanţie Executantul are obligaţia, în urma dispoziţiei date de Achizitor, de a executa toate lucrările de modificare, reconstrucţie şi remediere a viciilor şi altor defecte a căror cauză este nerespectarea Clauzelor contractuale pe cheltuiala proprie se vor menționa documentele componente potrivit documentației de atribuire

16.4 Obligaţia legala de garanţie a Executantului pentru lucrările executate impune remedierea tuturor defectelor constatate în termenul legal de garanţie, exceptate fiind cele produse din culpa Achizitorului, a prepusilor sai sau a persoanelor pentru care acesta este ținut să răspundă. Defectele şi lipsurile constatate de Achizitor, în perioada de garanţie, trebuie aduse la cunoştinţa Executantului, iar acesta, în termen de 48 de ore de la primirea notificării, este obligat să trimită reprezentantul său la faţa locului şi sa remedieze defecţiunea în cel mai scurt timp posibil, potrivit naturii și gravității defecţiunii. Remedierea defectelor va fi urmată, obligatoriu, de o recepție cantitativă și calitativă a lucrărilor, va fi consemnată într-un proces verbal/notă de constatare încheiat între Părți.

16.5 Intervenţiile efectuate în perioada de garanţie, aflate în sarcina Executantului, se realizează pe cheltuiala acestuia, în cazul în care ele sunt necesare ca urmare a: i) utilizării de materiale, instalaţii sau a unei manopere neconforme cu prevederile contractului și/sau cu prevederile documentației tehnico-economice; ii) neglijenţei sau neîndeplinirii de către Executant a oricăreia dintre obligaţiile explicite sau implicite care îi revin în baza contractului.

16.6 În cazul în care Executantul nu execută lucrările prevăzute in aceasta clauza, Achizitorul este liber să contracteze cu terti executanţi, conform legislației achizițiilor, execuţia acestor lucrări, urmând ca preţul lor sa fie recuperat de către Achizitor de la Executant sau reţinut din sumele cuvenite acestuia sau din garanţia de buna execuţie.

16.7 Executantul are obligaţia de a despăgubi Achizitorul împotriva oricăror: a) reclamaţii şi acţiuni în justiţie ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru ori în legătură cu execuţia lucrărilor sau încorporate în acestea; şi b) daune-interese, costuri, taxe şi cheltuieli de orice natură, cu excepţia situaţiei în care o astfel de dauna rezultă din respectarea Caietului de sarcini întocmit de către Achizitor

***17. Modalitati de plata***

17.1 - Plata se va face pe baza de factura fiscala si de situatie de lucrari ,emise de catre Executant la terminarea lucrarilor, si acceptate de catre Achizitor.

17.2 Achizitorul are obligaţia de a efectua plata către executant în termen de 30 zile de la data aprobarii/acceptarii situatiilor de lucrari .

**19. Încetarea contractului**

19.1 - Prezentul contract încetează prin ajungerea la termen, prin executarea, de către ambele părţi a tuturor obligaţiilor ce le revin conform contractului, prin acordul părților sau ca urmare a dispariţiei, fără vina nici uneia dintre părţi, a unui element esenţial al contractului, astfel cum acesta este definit în legislaţia aplicabilă.

19.2 - Achizitorul poate rezilia prezentul contract de lucrari cu efecte depline (de jure) după acordarea unui preaviz de10 (zece) zile Executantului, fără necesitatea unei alte formalităţi şi fără intervenţia vreunei autorităţi sau instanţe de judecată, în oricare dintre situaţiile următoare, dar nelimitându-se la acestea:

a) Executantul nu executa lucrarile conform cu prevederile prezentului contract;

b) Executantul nu se conformează într-o perioadă de cel mult 48 de ore notificării emise de către Achizitor care îi solicită remedierea executării necorespunzătoare sau neexecutării obligaţiilor din prezentul contract care afectează executarea corespunzătoare şi la timp a lucrarii;

c) Executantul refuză să ducă la îndeplinire comenzile sau instrucţiunile emise de către Achizitor;

d) are loc orice modificare organizaţională care implică o schimbare cu privire la personalitatea juridică, natura sau controlul executantului, cu excepţia situaţiei în care asemenea modificări sunt înregistrate într-un act adiţional la prezentul contract;

e) apariţia oricărei alte incapacităţi legale care să împiedice executarea prezentului contract;

f) executantul a intrat în faliment ca urmare a hotărârii pronunţate de judecătorul-sindic.

19.3 – (1) Achizitorul îşi rezervă dreptul de a denunţa unilateral contractul în cel mult 5 zile de la apariţia unor circumstanţe care nu au putut fi prevăzute la data încheierii contractului şi care conduc :

a) la modificarea clauzelor contractuale in asa masura incat indeplinirea contractului respectiv ar fi contrara interesului public;

b) la imposibilitatea derulării prezentului contract, motivat de apariţia unor conjuncturi economice care determină imposibilitatea îndeplinirii obligaţiilor contractuale;

(2) Dreptul de denunţare unilaterală a contractului din partea achizitorului este valabil si pentru situatia sistarii alocării resurselor financiare pentru indeplinirea prezentului contract.

(3) In cazul prevazut mai sus executantul are dreptul de a pretinde numai plata corespunzatoare pentru partea din contract indeplinita pana la denunţării unilaterale

***20. Amendamente***

20.1 -Partile contractante au dreptul, pe durata indeplinirii contractului, de a conveni modificarea clauzelor contractului, prin act aditional, numai în cazul aparitiei unor circumstante care lezeaza interesele comerciale legitime ale acestora si care nu au putut fi prevazute la data incheierii contractului.

(2) Executantul are obligatia de a notifica prompt achizitorului despre toate erorile, omisiunile, viciile sau altele asemenea descoperite de el in proiect sau in caietul de sarcini pe durata indeplinirii contractului.

***21. Forta majora***

21.1. - Forta majora este constatata de o autoritate competenta.

21.2. - Forta majora exonereaza partile contractante de indeplinirea obligatiilor asumate prin prezentul contract, pe toata perioada in care aceasta actioneaza.

21.3. - Indeplinirea contractului va fi suspendata in perioada de actiune a fortei majore, dar fara a prejudicia drepturile ce li se cuveneau partilor pana la aparitia acesteia.

21.4. - Partea contractanta care invoca forta majora are obligatia de a notifica celeilalte parti, imediat si in mod complet, producerea acesteia si sa ia orice masuri care ii stau la dispozitie in vederea limitarii consecintelor.

21.5 - Partea contractantă care invocă forţa majoră are obligaţia de a notifica celeilalte părţi încetarea cauzei acesteia în maximum 15 zile de la încetare.

21.6. - Daca forta majora actioneaza sau se estimeaza ca va actiona o perioada mai mare de 6 luni, fiecare parte va avea dreptul sa notifice celeilalte parti incetarea de plin drept a prezentului contract, fara ca vreuna din parti sa poata pretinde celeilalte daune-interese.

***22. Solutionarea litigiilor***

22.1 - Achizitorul si executantul vor face toate eforturile pentru a rezolva pe cale amiabila, prin tratative directe, orice neintelegere sau disputa care se poate ivi intre ei in cadrul sau in legatura cu indeplinirea contractului.

22.2 - Daca, dupa 15 de zile de la inceperea acestor tratative neoficiale, achizitorul si executantul nu reusesc sa rezolve in mod amiabil o divergenta contractuala, fiecare poate solicita ca disputa sa se solutioneze de catre instantele judecatoresti din Romania.

***23. Limba care guverneaza contractul***

23.1 - Limba care guverneaza contractul este limba romana.

***24. Comunicari***

24.1 - (1) Orice comunicare intre parti, referitoare la indeplinirea prezentului contract, trebuie sa fie transmisa in scris.

(2) Orice document scris trebuie inregistrat atat in momentul transmiterii cat si in momentul primirii.

24.2 - Comunicarile intre parti se pot face si prin telefon, telegrama, telex, fax sau e-mail cu conditia confirmarii in scris a primirii comunicarii.

***25. Legea aplicabila contractului***

25.1 - Contractul va fi interpretat conform legilor din Romania.

Partile au inteles sa incheie azi \_\_\_\_\_\_\_\_\_\_ prezentul contract in doua exemplare, cate unul pentru fiecare parte.

 **ACHIZITOR, EXECUTANT,** \_\_\_\_\_\_\_\_\_\_\_\_\_\_\_\_\_\_\_\_